|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**SOCIĀLO UN VESELĪBAS JAUTĀJUMU KOMITEJAS LĒMUMS**

Gulbenē

|  |  |
| --- | --- |
| **2025.gada 23.jūlijā** |  **Nr. GND/2025/SVJK-lp/2** |
|  |  **(protokols Nr.3; 2.p)** |

**Par Gulbenes novada pašvaldības domes Sociālo un veselības jautājumu komitejas priekšsēdētāja vietnieka ievēlēšanu**

Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 6.punkts nosaka, ka attiecīgās komitejas priekšsēdētājam ir vietnieks, kuru ievēlē Pašvaldību likuma noteiktajā kārtībā.

Atbilstoši Pašvaldību likuma 40.panta pirmajā daļā noteiktajam komitejas priekšsēdētāju, izņemot finanšu komitejas priekšsēdētāju, no savu locekļu vidus ievēlē, kā arī atbrīvo no pienākumu pildīšanas attiecīgā komiteja; komitejas priekšsēdētājs ir ievēlēts, ja par kandidātu nobalso vairāk nekā puse klātesošo domes deputātu. Savukārt šī panta ceturtā daļa paredz, ka komitejas priekšsēdētājam var būt vietnieks, kuru ievēlē šā panta pirmajā daļā noteiktajā kārtībā. Komitejas priekšsēdētāja vietnieks aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus.

Ņemot vērā minēto un pamatojoties uz Pašvaldību likuma 40.panta pirmo un ceturto daļu, kā arī Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 6.punktu, atklāti balsojot: ar 6 balsīm "Par" (Artūrs Smagars, Guntis Princovs, Ivars Kupčs, Lāsma Gabdulļina, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības domes Sociālo un veselības jautājumu komiteja NOLEMJ:

IEVĒLĒT Gunti Princovu par Gulbenes novada pašvaldības domes Sociālo un veselības jautājumu komitejas priekšsēdētāja vietnieku.

Sociālo un veselības jautājumu komitejas priekšsēdētājs V.Krauklis